Alt med måte : politiske samtaler
Isaksen, Torbjørn Røe ; Willoch, Kåre
Debatt / samfunn
I Alt med måte - politiske samtaler, som vil foreligge til Kåre Willochs nittiårsdag oktober 2018, samtaler Kåre Willoch og Torbjørn Røe Isaksen om tidens store spørsmål - blant annet populisme, miljøvern, ulikheter og en internasjonal utvikling der tyngdepunktene forflytter seg og stabilitet avløses av usikkerhet.
Kåre Willoch er norsk politikks ubestridte Grand old man - Willoch har bekledt praktisk talt alle vesentlige politiske verv i etterkrigstiden, og har som få andre satt sitt stempel på norsk historie. Torbjørn Røe Isaksen er et stigende stjerneskudd på den politiske himmel: Isaksen er aktiv høyrepolitiker og for tiden næringsminister.
Etter mer enn sytti års politisk virke møter Willoch fremdeles samtidens - og fremtidens - spørsmål med nysgjerrighet, friskhet, og den velkjente retoriske treffsikkerhet som har gjort ham til en av våre mest respekterte og populære politikere gjennom tidene. Leserne inviteres inn i en samtale mellom to av politikkens skarpeste analytikere der dagens utfordringer møter gårsdagens erfaringer - for å stå bedre rustet til morgendagens oppgaver.
I en nyhetshverdag som ofte preges av kortsiktige og tilfeldige detaljspørsmål, byr den reflekterte, lange samtalen om de overordnede spørsmål på perspektiver som både er befriende, opplysende og - ikke minst takket være Willochs skarpe replikker - underholdende.